**Podmienky propagačnej súťaže Adventný veniec a Bratislavské noviny (ďalej tiež "súťaž ")**

**1. Usporiadateľ**

1. Súťaž organizuje spoločnosť NIVEL PLUS s.r.o., so sídlom Ivanská cesta 2D 821 04 Bratislava, IČO: 35712058, DIČ: 2020218695, IČ DPH: SK2020218695, zapísaná v obchodnom registri Okresného súdu Bratislava I, oddiel: Sro, vložka č. 14140/B, ktorá vydáva magazín NA CESTE, Bratislavské noviny a zabezpečuje chod spravodajského portálu www.banoviny.sk (ďalej aj „periodikum“).

**2. Termín a miesto trvania súťaže**

1. Súťaž prebieha v období od 01.12.2017 do 17.12.2017 vrátane na území Slovenskej republiky, a tona webovom portáli [www.banoviny.sk](http://www.banoviny.sk) a na Facebooku [www.facebook.com/banoviny](http://www.facebook.com/banoviny). Informácie o súťaži budú zverejnené na spravodajskom portáli www.banoviny.sk.

**3. Účastníci súťaže**

1. Súťaže sa môže zúčastniť každá fyzická a právnická osoba staršia ako 18 rokov (ďalej tiež „účastník“).
2. Súťaže sa nemôžu zúčastniť zamestnanci a rodinní príslušníci zamestnancov usporiadateľa a ďalších spoločností, ktoré sa podieľajú na tejto súťaži, ani osoby im blízke.

**4. Podmienky účasti na súťaži**

1. Do súťaže bude zaradený každý účastník, ktorý pošle fotografiu Adventného venca spolu s výtlačkom Bratislavských novín a svojimi kontaktnými údajmi (meno, adresa, telefonický a emailový kontakt) do 17.12.2017 na emailovú adresu sutaz@banoviny.sk. Každý súťažiaci môže poslať maximálne jednu fotografiu.
2. Všetky poslané fotografie budú uverejnené na webovom portáli [www.banoviny.sk](http://www.banoviny.sk). Výherné fotografie uverejníme spolu s menom výhercu v tlačenom vydaní Bratislavských novín, a to v poslednom vydaní 27.12.2017.
3. Výhercovia budú o výhre informovaní telefonicky alebo formou e-mailu, ktorý uviedli spolu so zaslaním fotografie na email sutaz@banoviny.sk do dvoch pracovných dní od vyhodnotenia súťaže.

**5. Výhra**

1. V súťaži sa hrá celkovo o 3 výhry v nasledujúcom poradí a počte kusov : 1 x nákupná poukážka v hodnote 200 € na nákup v športovom obchode, 1 x nákupná poukážka v hodnote 100 € na nákup v športovom obchode, 1 x nákupná poukážka v hodnote 60 € na nákup v športovom obchode.
2. Vyhodnotenie súťaže sa uskutoční dňa 18.12.2017. V prípade, že si výherca neprevezme výhru, nebude ju akceptovať alebo bude nezastihnuteľný do troch pracovných dní od žrebovania, jeho výhra prepadá a usporiadateľ vyžrebuje ďalšieho výhercu z účastníkov súťaže.
3. Výhra bude výhercovi odoslaná do 15 dní po vyhlásení výsledkov, a to na adresu v Slovenskej republike, ktorú zadá výherca, alebo bude odovzdaná výhercovi v sídle usporiadateľa, a to v závislosti od typu výhry a dohody s výhercom.
4. **Osobné údaje**
	1. Usporiadateľ súťaže spracúva osobné údaje súťažiacich v rozsahu a za podmienok definovaných v týchto podmienkach súťaže a za podmienok definovaných v zákone č. 122/2013 Z. z. o ochrane osobných údajov a o zmene a doplnení niektorých zákonov v znení zákona č. 84/2014 Z. z. (ďalej aj len ako „zákon o ochrane osobných údajov“) za účelom zabezpečenia súťaže a odovzdania výhier. Údaje, ktoré sa od súťažiaceho vyžadujú ako podmienka jeho účasti na súťaži, alebo ako podmienka v prípade udelenia výhry, je súťažiaci povinný poskytnúť v zmysle jeho povinností pri účasti na súťaži podľa týchto podmienok, a to meno, priezvisko, adresu trvalého pobytu, e-mail, telefónne číslo.
	2. Súťažiaci berie na vedomie, že vzhľadom na pravidlá súťaže vzniká usporiadateľovi účasťou súťažiaceho v súťaži právo na spracúvanie jeho osobných údajov, vrátane ich zverejnenia, v rozsahu údajov, ktoré minimálne identifikujú súťažiace (meno, priezvisko, mesto), a ktoré súťažiaci poskytol usporiadateľovi ako prevádzkovateľovi spracúvania osobných údajov za účelom realizácie súťaže a jeho účasti v súťaži, resp. odovzdania výhry, a to v rozsahu a za podmienok definovaných v tomto štatúte súťaže, v súlade s § 10 ods. 3 písm. b) zákona o ochrane osobných údajov.
	3. Výhercovia udeľujú časovo neobmedzený súhlas usporiadateľovi so zverejnením svojho mena, priezviska a miesta pobytu (uvedením obce/mesta) a s vyhotovením, použitím a zverejnením fotografie z procesu odovzdania a využitia výhry (pokiaľ boli vyhotovené), na webových stránkach a v tlačených periodikách usporiadateľa v rámci vyhlásenia výsledkov súťaže a/alebo informovania o súťaži ako aj s ich bezodplatným ďalším šírením v masmédiách, v hromadných informačných prostriedkoch, a to v súlade s ustanovením § 12 ods. 1 zákona č. 40/1964 Zb. Občianskeho zákonníka v znení neskorších predpisov. Výherca udeľuje organizátorovi právo vyhotoviť obrazové záznamy jeho osoby spojené s procesom odovzdania výhry, ako aj súhlas tieto záznamy použiť na teritoriálne neobmedzenom území akýmkoľvek známym spôsobom, najmä ich zverejnením a rozmnožovaním v tlačenej i elektronickej podobe bez obmedzenia, a to za účelom informovania o výhre.
5. **Ďalšie podmienky**
	1. Výhry budú doručené poštou, kuriérom alebo osobným odberom. Usporiadateľ nezodpovedá za nedoručené, poštovým podnikom poškodené alebo stratené zásielky s výhrou. Vymáhanie účasti alebo výhry v súťaži súdnou cestou je vylúčené, rovnako ako vyplatenie výhier v hotovosti či ich výmena za iné výhry. Rovnako nie je možné reklamovať vady predmetu výhry. Účastník súťaže bude vylúčený v prípade, ak usporiadateľ zistí alebo bude mať oprávnené podozrenie zo spáchania podvodného alebo nekalého konania zo strany niektorého z účastníkov či inej osoby, ktorá dopomohla danému účastníkovi k získaniu výhry.
	2. Usporiadateľ si vyhradzuje právo súťaž zrušiť, prípadne upraviť jej pravidlá a podmienky po celý čas jej trvania, a to bez udania dôvodov a stanovenia náhrady. Takéto rozhodnutie je účinné odo dňa jeho uverejnenia na webových stránkach a/alebo v tlačených periodikách usporiadateľa.
	3. Súťaž je propagačnou súťažou, ktorá nie je hazardnou hrou podľa zákona č. 171/2005 Z. z. o hazardných hrách a o zmene a doplnení niektorých zákonov v znení neskorších právnych predpisov
	4. Usporiadateľ súťaže nezodpovedá za škody vzniknuté v dôsledku poskytnutia nesprávnych údajov zo strany účastníka súťaže alebo neprevzatím výhry vyžrebovaným výhercom.
	5. Výhra v súťaži je predmetom dane z príjmov v zmysle § 8 ods. 1 písm. i) zákona č. 595/2003 Z. z. o dani z príjmov v znení neskorších predpisov; daň hradí výherca súťaže, s výnimkou výhry v hodnote neprevyšujúcej sumu 350 eur (tristopäťdesiat eur), ktorá je v súlade s § 9 ods. 2 písm. m) zákona o dani z príjmov oslobodená od dane. Ak hodnota výhry presiahne sumu 350 eur (tristopäťdesiat eur), do základu dane daňovníka sa zahrnú len príjmy presahujúce sumu 350 eur. Hodnotu výhry oznámi usporiadateľ výhercovi najneskôr pri prevzatí výhry.

V Bratislave, dňa 30.11.2017